**מטלת אמצע – קורס ילדים במשפט**

**2023-התשפ"ג**

א' היא נערה בת 14 המתגוררת עם אימה. האב חי באוקראינה ואין קשר עימו. א' מוכרת לשירותי הרווחה מזה כשנתיים עקב התנהגויות מסכנות, לרבות - התנהגות מינית בלתי הולמת, שימוש וסחר בסמים, אירועי בריחות מהבית. ניסיונות לטיפול בקהילה לא צלחו.

בעקבות עימות עם אימה, שהיה מלווה בהתנהלות אלימה כלפיה, ביקשה א' מעובדת סוציאלית איתה עמדה בקשר לעזוב את הבית באופן מיידי, ואיימה שאם הדבר לא יסתייע היא תפגע בעצמה. לאור הדחיפות, הוצאה א' עוד באותו יום לקורת גג. בהמשך, בשל אירועים חריגים במסגרת, הועברה א' למקלט חסוי לנערות בסיכון. מדו"ח המסגרת עולה כי המסגרת מיטיבה עם א': היא מצטיינת בלימודים, מקבלת את סמכות הצוות ובעלת מוטיבציה, מקבלת טיפול רגשי במסגרת וניכר כי משתפת ונתרמת. א' משוחחת עם אימה פעמיים בשבוע. מצטיירת מערכת יחסים מורכבת ביניהן: מחד – געגועים. מנגד, הבעת רצון של א' לעזוב את הבית, לעבור לפנימייה ולהרגיש מוגנת.

האם מתקשה לתת אמון בגורמי הטיפול, מבקשת לראות את רישומי השיחות הטיפוליות שמתקיימות עם א' במקלט ומביעה התנגדות לבקשת הנזקקות ולשילובה של א' במסגרת חוץ ביתית.

מפו את ה**שאלות** המתעוררות.

בהצלחה!

**מטלת אמצע- ילדים במשפט**

לפי אמנת הילד בכל מקרה נחשוב לפי ארבעה עקרונות-

עקרון השוויון- האם המסגרת בה א' נמצאת היא המסגרת שתוכל לתת לה את "קו ההזנקה" הטוב ביותר לתחילת חייה הבוגרים? האם היא נותנת לה את כל המשאבים שנערה בגילה צריכה וכן משאבים נוספים כדי לוודא שכל פער שהיה יכול להיות בינה לבין נערות אחרות מצטמצם ככל האפשר?. עיקרון זה הוא תחת הזכות לשוויון שנועד להבטיח את ההתייחסות כלפי ילדים קודם כל כאנשים.

עקרון טובת הילד- מהי האפשרות הטובה ביותר עבור א' בהינתן כל הנתונים הייחודיים לה?- ידוע לנו כי ישנו אינטרס לקשר בין ילד להורה הביולוגי שלו וזו אף זכותו (ס' 7-9), אבל תחת חסותה של אימה מצבה של א' התדרדר ועם אביה אין לה קשר בכלל. לעומת זאת, תחת המסגרת א' פרחה והצליחה לייצר יציבות כלשהי.

עיקרון החיים- האם תחת חסותה של אימה תקבל א' את כל צרכיה הן להישרדות והן להתפתחות?

עיקרון ההשתתפות שמוגן ע"י הזכות להישמע והזכות להשפיע, צריכה להיות גם התייחסות לרצונה של א' לקשר עם אימה, מתוך אמונה שא' היא אדם ככל האנשים עם רצונות ויכולות הערכה למצבה. אבל כמה משקל יש לתת לדעתה? בסופו של יום לא תמיד שיקול דעתם של ילדים הוא הבהיר ביותר וגם ילדים שהבית שלהם היה מקום שאינו ראוי למגורי אדם ובוודאי שלא לטיפול בילד ירצו לחזור אליו.

החוק מתייחס גם ליחס כלפי הורים במקרים כגון אלו בחוק הכשרות המשפטית והאפוטרופסות, אמנם החוק מיושן ולא בטוח שיוכל לכסות כל מקרה אבל, להורים ישנם זכויות שליליות שמגנות עליהן מפני התערבות של גורמים חיצוניים, בדר"כ הממשלה, מלהתערב בדרך בה הם בוחרים לגדל את ילדיהם. האם מרגע שהפרו את הזכויות הללו כבר, מה שנעשה רק במהרה בו הילד נחשב לנזקק כמו במקרה הנ"ל, הן לא עומדות יותר לאימה של א'? כמו כן, אמא של א' אינה סומכת על המסגרת ודורשת לראות את התוכניות, האם זו אכן זכותה מאחר וכבר הוחלט שהיא אינה כשירה לגדל וחנך את א' בכוחות עצמה ומענה לבקשה שכזו ייצור פגיעה בזכותה של א' לפרטיות?

הרשויות התערבו מתוקף הזכויות החיוביות שלהם, כלומר חובותם להגן על ילדים, אבל היא עשתה זאת רק כאשר הגיעה משפחתה של א' למצב חירום המעורב באלימות ונאלצה להוציא אותה לקורת גג. האם היה נכון שיוציאו אותה מוקדם יותר? או שבגלל שהיא כבר הייתה מטופלת וניסו טיפול בקהילה רצו להישאר בקו פרופורציונאלי?

א' נחשבת לקטינה נזקקת לפי סעיף 2 לחוק הנוער (טיפול והשגחה) ולכן התקבלה ההחלטה להוציאה מהבית, אבל לאיזה מהפרופילים היא מתאימה? ומרגע שהוחלט שהיא משתייכת לפרופיל אחד האם זו הדרך שבה יש לדבוק לאורך כל הטיפול במקרה של א'?

1. *פרופיל מעוף –* פרופיל טיפולי של ילדים שזקוקים לתגבור של התפקוד ההורי. ובמקרה כזה תוכל א' לחזור לקשר עם אימה ואף לגור איתה ולחיות תחת חסותה בסופי שבוע וכו' אבל עוד אין הבטחה שהאם אכן כשירה לקשר מסוג זה.
2. *עוגן –* ילדים במצבים קשים (פוסט אשפוזים – בעלי היכרות עם המערכת הפסיכיאטרית). שיבוץ על ידי המערכת. כמה נזק נפשי החיים תחת חסותה של אימה גרמו לא'? האם השמה של א' חזרה בבית תוכל לגרום יותר נזק מתועלת?( במובן של קשר עם הורה ביולוגי.)
3. *פרופיל מעוז* – אוכלוסיית קצה, ההשמה נעשית על ידי המערכת דרך מחשב. יש ניווט של הילד בין ההשמה במסגרות הרלוונטיות. א' נאלצה לעזוב קורת גג בגלל מקרים חריגים, אם היא נחשבת לנערה עוברת חוק ייתכן והשמה במסגרת מחוץ לבית היא גם האופציה שצריך לנקוט בה מחשש לשלום הציבור וכן לשלומה של א' עצמה שכן לנערות מסוג זה יש נטייה לפגוע בעצמן במצבי תסכול.

מבחינת המסגרת אם א' עברה תהליך חיובי צריך להתייחס אליו ולהשפעה של החיים חזרה תחת חסותה של אימה. האם הקשר עם אימה תרם לתהליך שעברה? האם הגברת התכיפות של המפגש ביניהן או לחילופין פחות ממנה תשפיע על התהליך? ואם כן, באיזה אופן?